XXIII. Őszirózsa magyarnóta-énekesek országos versenye
2022-10-09 14:30 (Europe/Bratislava) | Kultúrház, Ipolynyék, Szlovákia
Október 9-én, vasárnap 14.30 kezdettel szervezik meg a XXIII. Őszirózsa magyarnóta-énekesek országos versenyének döntőjét az ipolynyéki kultúrházban.

Szerelmem Sárdy c. darab Rimaszombatban
2022-10-11 18:00
A Csemadok Rimaszombati Területi Választmánya tisztelettel hívja az érdeklődőket a XIX. Győry Dezső Kulturális Napok rendezvényére.

Meskó Zsolt: Szerelmem Sárdy – zenés történet egy eltitkolt szerelemről, az életen át tartó rajongásról.

A mű egyszereplős, egyfelvonásos előadás, amely Sárdy János, a híres 20. századi bonviván életének nagyobb állomásait és legszebb dalait mutatja be miközben az adott kor szellemét és világát is megismeri a néző, s mindezt érdekfeszítő előadásban. Derzsi György a darabban megmutatja, hogy nemcsak fantasztikus énekes, hanem legalább ilyen jó színész is.

XI. Gömöri Kórustalálkozó Rimaszombatban
2022-10-15 17:00

Könyvbemutató: A mi Széchenyink
2022-10-20 18:00 | Csemadok ház, Dunaszerdahely, Szlovákia
A Pázmaneum Társulás és Csemadok Vámbéry Ármin Alapszervezete közösen szervezi meg október 20-án, csütörtökön 18.00 órai kezdettel Tarics Péter A mi Széchenyink című kötetének a bemutatóját a dunaszerdahelyi Csemadok Házban.

Pályázat a magyar nyelv napja és a magyar szórvány alkalmából
2022-11-05 - 2022-12-31
November közepén emlékezik meg a világ magyarsága a magyar nyelv napjáról illetve a magyar szórvány napjáról. Ez alkalmakból a Csemadok Országos Elnöksége esszéíró pályázatot hirdet az általános iskolák felső tagozata (I. kategória), a középiskolások (II. kategória) és a felnőtt nemzedék (III. kategória) számára. Az esszék tárgya az anyanyelvhez és szülőföldhöz való ragaszkodás, a nemzeti identitás kérdésköre valamint a kisebbségi sors vállalása.
Témák:
1. A nyelv összeköti a jelent, múltat és jövendőt
2. „Minden nemzet a maga nyelvén lett tudós, de idegenen sohasem.“ (Bessenyei
György)
3. „Az ember nyelvében van otthon.”(Sárközi Mátyás)
4. “Ismergetjük, tanuljuk egész életünkben anyanyelvünket is, ezt a sokszínű, sokarcú
csodát. S minél jobban megismerjük, annál szebbnek, gazdagabbnak, csillogóbbnak
látjuk.” (Lőrincze Lajos)
5. „Csak boldog gyermekből lehet boldog felnőtt, s csak ezekből lehet boldog ország.“
(Kodály Zoltán)
6. „Nem sokaság, hanem Lélek s szabad nép tesz csuda dolgokat.“ (Berzsenyi Dániel)
7. „Jót s jól! Ebben áll a nagy titok. Ezt ha nem érted, Szánts és vess, s hagyjad másnak
az áldozatot!“ (Kazinczy Ferenc)
8. „Hass, alkoss, gyarapíts: s a haza fényre derűl!“ (Kölcsey Ferenc)
9. Nyelvem, lelkem, nemzetem
10. „Az a tény, hogy anyanyelvem magyar, és magyarul beszélek, gondolkodom, írok,
életem legnagyobb eseménye, melyhez nincs fogható.“ (Kosztolányi Dezső)
A témákat bármelyik életkorba tartozó alkotó választhatja, de az értékelésre kategóriánként kerül sor. Az alkotások terjedelme minimum 2- maximum 5 A4-es oldal (12-es betűnagyság, 1,5 sorköz). A nyertes pályaművek alkotói könyvjutalomban részesülnek illetve az esszéket közzétesszük a Csemadok Első Kézből című lapjában.
A pályázat eredményhirdetésére a Csemadok Országos Tanácsa központi ünnepségén, 2023 januárjában, a Magyar Kultúra Napján kerül sor, Galántán, ahol elhangzik a fődíjas pályamű.
Az esszéket az alkotó nevének, a kategóriájának és elérhetőségeinek feltüntetésével
kérjük a következő elektronikus címre továbbítsák PDF formátumban:
szorvanyprogram@gmail.com.
Beküldési határidő: 2022. december 31

VersFeszt Fülekpüspökiben
2022-11-12 16:30

Fazekasság Gömörben - előadások Tornalján
2022-12-13 17:00
A tornaljai kazinczysok aranysávos besorolást értek el Kincskeresők – helyi értékeket kutató diákok konferenciáján. Ennek bemutatójára kerül sor a Csemadok TV szervezésében a tornaljai Rakóczi Magyar Házban. Emellett sor kerül a Fazekasság Gömörben – a gömöri kerámia története című előadásra, amit Majoros Jácint tart.

Sok szeretettel várunk minden érdeklődőt jövő kedden 17 órától .

47. Duna Menti Tavasz – felhívás
2023-01-16 - 2023-03-10
Csemadok Országos Tanácsa megbízásából a Szlovákiai Magyar Művelődési Intézet a Duna Menti Tavasz országos gyermek báb- és színjátszófesztivál főszervezőjeként társrendezőivel, a Csemadok Dunaszerdahelyi Területi Választmányával, Dunaszerdahely Város Önkormányzatával és a Dunaszerdahelyi Csaplár Benedek Városi Művelődési Központtal közösen meghirdetik a 47. DUNA MENTI TAVASZ SEREGSZEMLÉT.
A teljes felhívás és versenyszabályzat megtekinthető és le is tölthető az alábbi linken.
JELENTKEZÉS határideje: 2023. március 10.
Jelentkezni kizárólagosan elektronikus úton, az alábbi linken lehet.

Bíborpiros szép rózsa – 2023
2023-01-16 - 2023-03-15
A Csemadok Országos Tanácsa megbízásából a Szlovákiai Magyar Művelődési Intézet főszervezőként és szakmai rendezőként tizenharmadik alkalommal hirdetik meg az országos népzenei vetélkedő népdalénekesek, népdalkörök, népi hangszerszólisták és népi hangszeres együttesek részére.
A részletes felhívás az alábbi linken olvasható el. További részletek ITT olvashatóak.
Jelentkezési határidő március 15-e.

Hass, alkoss, gyarapíts, s a haza fényre derül – ünnepi emlékműsor
2023-01-21 16:00 | Esterházy-kastély, Galánta, Szlovákia
A Csemadok Galántai Területi Választmánya január 21-én, szombaton 16.00 órai kezdettel szervezi meg a Hass, alkoss, gyarapíts, s a haza fényre derül című ünnepi emlékműsort a galántai Esterházy-kastély északi tornyában.

A magyar kultúra napja – országos emlékműsor
2023-01-22 15:00 | Városi Művelődési Központ, Galánta, Szlovákia
Január 22-én, vasárnap 15.00 órai kezdettel szervezik meg a magyar kultúra napja alkalmából szervezett országos emlékműsort Galántai Városi Művelődési Központ színháztermében.

Csemadok évzáró Pozsonypüspökin
2023-01-29 15:00 | Vetvár Művelődési Ház, Ppozsonypüspöki, Szlovákia
A Csemadok Pozsonypüspöki Alapszervezete január 29-én, vasárnap 15.00 órai kezdettel szervezi meg évzáró közgyűlését a Vetvár Művelődési Házban.

Ünnepi műsor a magyar kultúra napja alkalmából
2023-01-29 16:00 | Zsinagóga, Léva, Szlovákia
A Csemadok Lévai Alapszervezete január 29-én, vasárnap 16.00 órai kezdettel szervezi meg a magyar kultúra napja alkalmából rendezett ünnepi műsorát a lévai zsinagóga épületében.
Az ünnepi műsor:
Reményik Sándor: Petőfihez – Sándor Ágnes
Köszöntő – Éder Mária
Ünnepi gondolatok – Hajtman Béla
Liszt Ferenc: 10. Magyar rapszódia
Zongorán előadja: Éder Kristóf
A gólyához, Kinizsi Imája, Ne szeress engem, Oly távol vagy tőlem, Angyal, Hazám hazám
Előadja: Vadkerti Imre
Ördöngősfüzesi népzene
A Barátok zenekar
Ez a föld a hazám, Adj Uram Isten
előadja: Hajtman Lívia
Gömöri és kalotaszegi népzene
Előadja: Bohák Emese, kíséri a Húros banda
Magyar vagyok A Juhász Gyula Alapiskola diákjai és a Juhász Gyula Irodalmi Színpad összeállítása
rendezte: Kiss Éva és Sándor Ágnes
Kölcsey Ferenc: Himnusz – Török Tamás
Díszlet: Papp Viola
Belépődíj: tetszés szerinti hozzájárulás a rendezvény megvalósításához

XXI. Ferenczy István Országos Képzőművészeti Verseny
2023-02-01 - 2023-02-09

XIII. Regionális családi délután Lekenyén
2023-02-11 18:00

Csemadok 70
2023-02-12 15:00 | Kultúrház, Dunasáp, Szlovákia
A Csemadok Dunasápújfalui Alapszervezete február 12-én, vasárnap 15.00 órai kezdettel szervezi meg a Csemadok 70 című ünnepi megemlékezését a dunasápi kultúrházban.
Fellép: Popálená Izabella, Szlezák Erika
Bemutatkoznak: tehetséges tagjaink
Ünnepi beszéd: Görföl Jenő
Könyvbemutató: Dunasápújfalu értékei – album

Beszélgetés a KovátsKult alapítóival kortárs irodalomról Kassán
2023-02-15 17:00
A Kassai Csemadok a Kassai Magyar Kultúra és Történelem Napja alkalmából megemlékezést tart hagyományosan a Berzeviczy emléktábla mellett a Fő utcán 2023. február 15-én 16.00 órai kezdettel.

Társszervezők: a Thália Színház és a Kassai Polgári Klub.

A megemlékezés után szeretettel várják Önöket a Márai Sándor Emlékkiállításba a Mészáros utcán, ahol 17.00 órától Kováts Judittal és Kováts Dénessel, a KovátsKult alapítóival kortárs irodalomról, színházról, kisebbségi sorsról beszélgetnek.

Beszélgetőtársak Kolár Eszter és Köteles Szabolcs.

Az írónő eddig megjelent kötetei – Megtagadva, Elszakítva, Hazátlanok, A Tátra gyermekei – a helyszínen megvásárolhatóak.

Kassai Magyar Bál
2023-02-18 18:00
Időpont: 2023. február 18., 18:00 – Művészetek Háza

Játszik a Credit zenekar
Vendég: Tóth Károly színművész
Jegyár: 60 – 65 euró

Jegyek megvásárolhatóak: Csemadok, Kovács utca 38.
Tel: 0905 347 258

Télűző bábégetés Nagybalogon
2023-02-21 09:45
Kedden, február 21-én rendezik Nagyobalogon a hagyományőrző télűző bábégetést.

Tompa szavalóverseny járási fordulója Tornalján
2023-02-23 09:00

Rimavölgyi kézműves kiállítás Csízben
2023-02-25 13:00

Csemadok évzáró Füleken
2023-03-03 18:00

Megemlékezés a magyar szabadságharcra
2023-03-05 08:00 | Szent Miklós plébániatemplom, Pozsonypüspöki, Szlovákia
A Csemadok Pozsonypüspöki Alapszervezete március 5-én, vasárnap 8.00 órai kezdettel szervezi meg a magyar szabadságharc 175. évfordulója alkalmából szervezet megemlékezést a pozsonypüspöki Szent Miklós plébániatemplomban.

Szeretünk Csemadok
2023-03-07 18:00 | Csemadok székház, Érsekújvár, Szlovákia
Március 7-én, kedden 18.00 órai kezdettel szervezik meg Szeretünk Csemadok című kulturális zenei találkozót az érsekújvári Csemadok székházban.

Csemadok évzáró Restén
2023-03-10 18:00 | Községháza tanácsterme, Reste, Szlovákia
Március 10-én, pénteken 18.00 órai kezdettel szervezik meg a Csemadok Restei Alapszervezetének évzáró taggyűlését a restei hivatal üléstermében.

Könyvbemutató: Hányszor kell megbocsátanunk?
2023-03-10 18:30 | Alapiskola, Csáb, Szlovákia
A Csemadok Csábi Alapszervezete március 10-án, pénteken 18.30 kezdettel szervezi meg Bodzsár Gyula Hányszor kell megbocsátanunk? Című kötetének bemutatóját a csábi alapisola épületében.
A kelenyei születésű Szeder Fábián-díjas és Ex Libris Díjas Bodzsár Gyula újságíró, író, műsorvezető, humorista, kultúraszervező évtizedek óta a régiónk ismert és elismert személyisége. A Pokrok – Haladás újságírójaként kezdte, 15 éve a Kürtös főszerkesztője, számos országos médiumban jelennek meg írásai, többek közt a Reményben és Vasárnapban is. A Csemadok, de más kulturális területekről is rengetegen ismerik Pozsonytól Nagykaposig.
A bemutatóra, ahol a könyvet meg is lehet majd vásárolni 18.30-kor kerül sor, amit a Csemadok Csábi Alapszervezetének évzárója előz meg 17.30-tól.
Az eseményre a belépés díjtalan.

Március idusa Rimaszombatban
2023-03-15 17:00
2023. március 15-én, 17.00 órakor kezdetét veszi a megemlékezés a Petőfi-szobornál.
Mindenkit szeretettel vár a RIMASZOMBATI CSEMADOK ALAPSZERVEZETE

Csemadok évzáró Rimaszombatban
2023-03-24 18:00

Időutazás Cseh Tamással
2023-03-26 17:00 | Zsinagóga, Léva, Szlovákia
A Csemadok Lévai Alapszervezete március 26-án, vasárnap 17.00 órai kezdettel szervezi meg a Fifty – Fifty együttes Időutazás Cseh Tamással című koncertjét a lévai zsinagógában.
Belépődíj: 5 euró. Jegyárusítás a helyszínen 16:15-től

Könyvbemutató: Veletek egyedül
2023-04-13 17:00 | Csemadok székház, Komárom, Szlovákia
Április 13-án, csütörtökön 17.00 órai kezdettel szervezik meg Hodossy Gyula Veletek egyedül című verskötetének bemutatóját a komáromi Csemadok székházban.
